**ETIKOS ILGALAIKIO PLANO RENGIMAS**

Dėl ilgalaikio plano formos susitaria mokyklos bendruomenė, tačiau nebūtina siekti vienodos formos. Skirtingų dalykų ar dalykų grupių ilgalaikių planų forma gali skirtis, svarbu atsižvelgti į dalyko(-ų) specifiką ir sudaryti ilgalaikį planą taip, kad jis būtų patogus ir informatyvus mokytojui, padėtų planuoti trumpesnio laikotarpio (pvz., pamokos, pamokų ciklo, savaitės) ugdymo procesą, kuriame galėtų būti nurodomi ugdomi pasiekimai, kompetencijos, sąsajos su tarpdalykinėmis temomis. Pamokų ir veiklų planavimo pavyzdžių galima rasti Etikos bendrosios programos (toliau – BP) įgyvendinimo rekomendacijų dalyje *Veiklų planavimo ir kompetencijų ugdymo pavyzdžiai.* Planuodamas mokymosi veiklas mokytojas tikslingai pasirenka, kurias kompetencijas ir pasiekimus ugdys atsižvelgdamas į konkrečios klasės mokinių pasiekimus ir poreikius. Šį darbą palengvins naudojimasis [Švietimo portale](https://emokykla.lt/) pateiktos BP [atvaizdavimu](https://www.emokykla.lt/bendrosios-programos/pagrindinis-ugdymas/21?st=2) su mokymo(si) turinio, pasiekimų, kompetencijų ir tarpdalykinių temų nurodytomis sąsajomis.

Kompetencijos nurodomos prie kiekvieno pasirinkto koncentro pasiekimo.

Spustelėjus ant pasirinkto pasiekimo atidaromas pasiekimo lygių požymių ir pasiekimui ugdyti skirto mokymo(si) turinio citatų langas.

Tarpdalykinės temos nurodomos prie kiekvienos mokymo(si) turinio temos. Užvedus žymeklį ant prie temų pateiktos ikonėlės atsiveria langas, kuriame matoma tarpdalykinė tema ir su ja susieto(-ų) pasiekimo(-ų) ir (ar) mokymo(si) turinio temos(-ų) citatos.

Pateiktame ilgalaikio plano pavyzdyje pateikiamas preliminarus 70-ies procentų Bendruosiuose ugdymo planuose dalykui numatyto valandų skaičiaus paskirstymas: :

* stulpelyje *Mokymo(si) turinio tema* yra pateikiamos Etikos bendrosios programos (toliau – BP) tema ar probleminis klausimas, kuriuos mokytojas gali pasipildyti/pasikeisti savo nuožiūra;
* stulpelyje *Val. sk.* yra nurodytas galimas nagrinėjant temą pasiekimams ugdyti skirtas pamokų skaičius. Lentelėje pateiktą pamokų skaičių mokytojas gali keisti atsižvelgdamas į mokinių poreikius, pasirinktas mokymosi veiklas ir ugdymo metodus;
* stulpelyje *30 proc. val.* mokytojas, atsižvelgdamas į mokinių poreikius, pasirinktas mokymosi veiklas ir ugdymo metodus, galės nurodyti, kaip paskirsto valandas laisvai pasirenkamam turiniui;
* stulpelyje *Kompetencijos* yra nurodytos galimos kompetenecijos, kurias mokytojas gali pasipildyti/pasikeisti atsižvelgdamas į pamokos kontekstą;
* stulpelyje *Pasiekimai* yra nurodyti ugdomi pasiekimas(-ai) raidėmis. Lentelėje raide (pavyzdžiui, A) žymima pasiekimų sritis, raide ir pirmu skaičiumi (pavyzdžiui, A1) žymimas tos pasiekimų srities pasiekimas, o antru skaičiumi (3) – pagrindinis pasiekimų lygis;
* stulpelyje *Tarpdalykinės temos* yra nurodytos galimos tarpdalykinės temos, kurias mokytojas gali pasipildyti/pasikeisti atsižvelgdamas į pamokos kontekstą.

**ETIKOS ILGALAIKIS PLANAS 7 KLASEI**

UGDOMI ETIKOS PASIEKIMAI:

**1. Saviugda ir savisauga. Aš–Asmuo (A)**

A1.3. Apibūdina asmens unikalumo idėjos esmę ir pateikia pavyzdžių apie asmens unikalumą iš kasdienio gyvenimo, TV dokumentikos, literatūros, kino filmų ar politinio konteksto.

A2.3. Gali draugams paaiškinti emocijų ir jausmų pažinimo svarbą. Geba suvaldyti, apibūdinti pagrindines emocijas bei jausmus, pasidalina asmenine patirtimi ir pateikia pavyzdžių iš kitų žmonių patirties, literatūros, kino filmų ar kitų kontekstų.

A3.3. Geba tinkamai argumentuoti, diskutuoti liūdesio, nevilties, žalingų priklausomybių tema. Suvokia pozityvaus mąstymo, vertingų tikslų gyvenime išsikėlimo svarbą. Domisi, kaip stiprinti savo valią ir kūną. Atranda, kad protas gali suvaldyti emocijas ir jausmus. Savo požiūrį pagrindžia pavyzdžiais iš literatūros, kino bei kitų kontekstų.

A4.3. Savarankiškai arba su labiau patyrusių asmenų pagalba gilinasi į saugaus darbo virtualioje aplinkoje problemas. Kelia ir svarsto kompiuterinių žaidimų etikos problemas. Domisi dirbtinio intelekto taikymo galimybėmis. Apibūdina savo nuostatas virtualios erdvės atžvilgiu, jas pagrindžia pavyzdžiais iš literatūros, kino filmų ir kitų kontekstų.

**2. Dialoginis bendravimas. Aš–Tu (B)**

B1.3. Diskutuoja su draugais, analizuoja ir interpretuoja moralinius draugystės aspektus. Geba pagrįsti savo įžvalgas pavyzdžiais iš literatūros, kino filmų ir kitų kontekstų.

B2.3. Išklauso artimo žmogaus. Mokosi geriau suprasti savo tėvus (globėjus) ir kitus artimus šeimos narius. Pasidalina patirtimi, kaip pavyko įsijausti į jų padėtį, atjausti, išspręsti konfliktus. Suvokia ir geba paaiškinti atjautos artimajam svarbą ir reikšmę. Geba pagrįsti savo įžvalgas pavyzdžiais iš literatūros, kino filmų.

B3.3. Savarankiškai kelia ir svarsto klausimus apie santykį su pažįstamu (artimu) ir su svetimu žmogumi. Analizuoja nejautrumo, priešiškumo ar net žiaurumo kitam svetimam priežastis. Analizuoja teigiamus pavyzdžius, kada svetimas žmogus padeda, supranta, atjaučia. Geba pagrįsti savo įžvalgas pavyzdžiais iš literatūros, kino ir kitų kontekstų.

B4.3. Siekia suprasti virtualaus kito ne tik tekstą, bet ir kontekstą (jei tai dirbtinis intelektas – siekia suprasti jo paskirtį). Domisi bendravimo su virtualiu kitu etinėmis normomis. Pateikia įvairių pavyzdžių iš patirties, literatūros, kino ir kitų kontekstų.

**3. Socialiniai santykiai. Aš–Mes (C)**

C1.3. Daro išvadas ir paaiškina šeimos bei tradicijos vertę ir prasmę. Savo nuostatas pagrindžia pavyzdžiais iš literatūros, kino ir kitų kontekstų.

C2.3. Kelia etinius klausimus apie sąžiningumą, garbingumą ir teisingumą mokymosi procese ir mokinių bendruomenės santykiuose. Diskutuoja su klasės draugais, įsiklauso į jų nuomonę, mokosi iš kitų. Konstruktyviai sprendžia konfliktus, ugdosi lyderystės gebėjimus.

C3.3. Turi žinių ir etiškai pagrįstas nuostatas įvairių (alternatyvių) bendruomenių atžvilgiu. Vadovaujasi kultūrų įvairovės, pagarbos ir tolerancijos principais. Remiasi įvairiais pavyzdžiais iš literatūros, kino.

C4.3. Kritiškai vertina ilgalaikį buvimą virtualioje erdvėje ir begalinio komunikavimo prasmę. Saugo savo tapatumą virtualios bendruomenės ar grupės atžvilgiu, o gaunamos informacijos srautą stengiasi panaudoti tikslingai saviugdai/

**4. Santykis su pasauliu. Aš–Tai (D)**

D1.3. Diskutuoja gamtosaugos temomis su draugais, analizuoja gamybos bei vartojimo ribojimo, ekologinio ūkininkavimo ir kitas su gamtosauga susijusias problemas. Siūlo idėjas, ieško ekologinių problemų sprendimo būdų. Suvokia ekologinių problemų nagrinėjimo medijose, kine ir literatūroje reikšmę.

D2.3. Domisi, savarankiškai gilinasi ir su draugais aptaria gyvūnų teisių ir gyvūnų globos problemas. Pateikia įvairių pavyzdžių iš patirties, dokumentikos, literatūros, kino ir kitų kontekstų.

D3.3. Geba argumentuotai diskutuoti su bendraamžiais apie klimato kaitos problemas. Argumentus grindžia duomenimis iš mokslinių šaltinių, dokumentinių ir meninių kino filmų.

D4.3. Savarankiškai kelia klausimus apie ekologinę etiką ir juos aptaria virtualioje erdvėje (socialiniuose tinkluose, bendraamžių grupėse, internetiniuose forumuose ir t. t.). Domisi filmais, TV ar radijo laidomis, internetiniais portalais, svarstančiais ekologines problemas.

**Bendra informacija:**

Mokslo metai \_\_\_\_\_\_\_\_\_\_\_\_\_\_\_

Pamokų skaičius: 1 pamoka per savaitę , iš viso 37 pamokos

Vertinimas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **EIL. NR.** | **MOKYMOSI TURINIO TEMA** | **70 proc.****26 val.** | **30 proc.****11 val.** | **Kompetencijos** | **Pasiekimai** | **Tarpdalykinės temos** | **Kita medžiaga** | **Senas vadovėlis** |
| 1. | Ko mokysimės šiais metais? Supažindinimas su etikos programa, 7 klasės mokymosi turiniu, pasiekimų vertinimo ir įsivertinimo kriterijais. | 1 |  |  |  |  |   |  |
| 2. |  28.1.1. Pažįsta savo unikalumą.  | 2 |  | KomunikavimoPažinimoSESGKūrybiškumo | A1.3. | Asmens savybių ugdymas. | Etikos BP ĮR. 7-8 kl. Užduoties pavyzdys, p. 102-103. <https://www.emokykla.lt/upload/files/2024/04/04/ppu-etikos-bp-igyvendinimo-rekomendacijos-2024-04-04.pdf.> |  |
| 3. |  28.1.2. Pažįsta savo jausmus.  | 2 |  | PažinimoSESGKūrybiškumo | A2.3. | Asmens savybių ugdymas. Streso įveika. |   |  |
| 4. | 28.1.3. Rūpestis dėl savęs ir kitų.  | 2 |  | PažinimoSESGKūrybiškumoKomunikavimo | A3.3. | Asmens savybių ugdymas. Rūpinimasis savo ir kitų sveikata. Saugus elgesys. Žalingų įpročių prevencija. | Etikos BP ĮR. 7 kl. Užduoties pavyzdys, p.105–106. <https://www.emokykla.lt/upload/files/2024/04/04/ppu-etikos-bp-igyvendinimo-rekomendacijos-2024-04-04.pdf.> |  |
| 5. | 28.1.4. Aš ir virtualumas.  | 2 |  | PažinimoSkaitmeninė | A4.3. | Saugus elgesys. Žalingų įpročių prevencija.Medijų raštingumas. | [Vyšniauskaitė](https://www.patogupirkti.lt/marija-vysniauskaite-knygos) M. Šilingaitė S. *Jaunas ir pilietiškas. 7-8 kl.* Lietuvos laisvosios rinkos instituto parengtas,  2023. [EMA elektroninė mokymosi aplinka (emapamokos.lt)](https://emapamokos.lt/vadovelis/jaunas-ir-pilietiskas) |  |
| 6. | 28.2.1. Kitas kaip draugas.  | 2 |  | PažinimoSESGKūrybiškumoKomunikavimo | B1.3. | Asmens savybių ugdymas. | Etikos BP ĮR. 7 kl. Užduoties pavyzdys, p. 107–109. <https://www.emokykla.lt/upload/files/2024/04/04/ppu-etikos-bp-igyvendinimo-rekomendacijos-2024-04-04.pdf.> |  |
| 7. | 28.2.2. Kitas kaip artimas. | 2 |  | SESGKūrybiškumo | B2.3. | Asmens savybių ugdymas. | Etikos BP ĮR. 7 kl. Užduoties pavyzdys, p. 109–111. <https://www.emokykla.lt/upload/files/2024/04/04/ppu-etikos-bp-igyvendinimo-rekomendacijos-2024-04-04.pdf.> |  |
| 8. | 28.2.3. Kitas kaip svetimas.  | 2 |  | SESGKūrybiškumoPilietiškumoPažinimo | B3.3. | Asmens savybių ugdymas.Streso įveika.Saugus elgesys. Gimtoji kalba.Kultūrų įvairovė. |   |  |
| 9. | 28.2.4. Virtualus Kitas.  | 2 |  | SkaitmeninėSESGKūrybiškumo | B4.3. | Asmens savybių ugdymas.Saugus elgesys. Gimtoji kalba.Medijų raštingumas. | Etikos BP ĮR. 7 kl. Užduoties pavyzdys, p. 113-114. <https://www.emokykla.lt/upload/files/2024/04/04/ppu-etikos-bp-igyvendinimo-rekomendacijos-2024-04-04.pdf.> |  |
| 10 | 28.3.1. Aš ir šeima.  | 1 |  | KultūrinėPažinimo Kūrybiškumo | C1.3. | Tradicijos ir papročiai.Asmens savybių ugdymas. | Etikos BP ĮR. 7 kl. Užduoties pavyzdys, p. 114-115. <https://www.emokykla.lt/upload/files/2024/04/04/ppu-etikos-bp-igyvendinimo-rekomendacijos-2024-04-04.pdf.> |  |
| 11. |  28.3.2. Aš ir klasės draugai.  | 1 |  | SESGPilietiškumoPažinimo | C2.3. | Asmens savybių ugdymas.Saugus elgesys. |   | R.Melnikova,Agnė Lastakauskienė.Mąstau, bendrauju, gyvenu.Etika 7 kl. Vilnius Enciklopedija.2008. p .71 |
| 12. |  28.3.3. Aš ir bendruomenė.  | 1 |  | KultūrinėPažinimo KūrybiškumoPilietiškumo | C3.3. | Tradicijos ir papročiai.Kultūrų įvairovė.Žmogaus teisės, lygios galimybės. |   |  |
| 13. | 28.3.4. Aš ir virtuali bendruomenė.  | 1 |  | SESGSkaitmeninėPažinimo | C4.3. | Medijų raštingumas.Šalies nacionalinis saugumas.Žmogaus teisės, lygios galimybės.Asmens savybių ugdymas.Saugus elgesys. |   |  |
| 14. | 28.4.1. Aš ir augmenija.  | 1 |  | KomunikavimoKūrybiškumoPažinimoPilietiškumo | D1.3. | Ekosistemų, biologinės įvairovės apsauga. |   |  |
| 15. | 28.4.2. Aš ir gyvūnija.  | 1 |  | KūrybiškumoPažinimo | D2.3. | Ekosistemų, biologinės įvairovės apsauga. | Etikos BP ĮR. 7 kl. Užduoties pavyzdys, 122-124. <https://www.emokykla.lt/upload/files/2024/04/04/ppu-etikos-bp-igyvendinimo-rekomendacijos-2024-04-04.pdf.> |  |
| 16. | 28.4.3. Aš ir ekologija.  | 1 |  | PažinimoPilietiškumoKūrybiškumoKomunikavimo | D3.3. | Klimato kaitos prevencija. |   |  |
| 17. | 28.4.4. Ekologinių problemų raiška virtualybėje.  | 1 |  | SkaitmeninėSESGPažinimoKųrybiškumo | D4.3. | Medijų raštingumas. | [Vyšniauskaitė](https://www.patogupirkti.lt/marija-vysniauskaite-knygos) M. Šilingaitė S. *Jaunas ir pilietiškas. 7-8 kl.* Lietuvos laisvosios rinkos instituto parengtas,  2023. [EMA elektroninė mokymosi aplinka (emapamokos.lt)](https://emapamokos.lt/vadovelis/jaunas-ir-pilietiskas) |  |
| 18. | Ko išmokau per šiuos metus? Refleksija ir įsivertinimas | 1 |  |  |  |  |   |  |